สวัสดีค่ะ คือตอนนี้ ปวดอยู่ในลำคอค่ะแต่ไม่น่าจะใช่ต่อมทอนซิลเพราะเวลากลืนน้ำลายหรือกลืนอาการและน้ำไม่เจ็บหรือไม่ปวดค่ะ แต่จะปวดตอนกดโดนหรือหันหน้าค่ะ ปวดบริเวณใต้กราม
สวัสดีค่ะ หากไม่ได้มีอาการเจ็บคอเวลากลืนน้ำหรืออาหาร ไม่มีกลืนลำบาก ไม่มีไข้ ไม่มีไอ ก็ไม่น่าเกิดจากการอักเสบของคอหอยหรือต่อมทอนซิล ดังนั้นอาการปวดลำคอเวลากด หรือหันหน้าดังกล่าวจึงอาจเกิดจาก- การบาดเจ็บของเนื้อเยื่อและกล้ามเนื้อ เช่น จากอุบัติเหตุโดนกระแทก เป็นต้น- การมีฟันผุ เหงือกอักเสบ หรือมีหนองที่ปลายรากฟัน แต่ก็จะมีอาการปวดเวลาเคี้ยวอาหาร- เนื่อเยื่อใต้ผิวหนังและผิวหนังมีการอักเสบ (cellulitis) แต่จะเห็นผิวหนังมีอาการบวมแดงและร้อน- ต่อมน้ำเหลืองโต อาจทำให้มีอาการกดเจ็บได้ แตมักจะคลำได้เป็นก้อน สาเหตุมักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน หูชั้นนอกอักเสบติดเชื้อไวรัส EBV ที่ทำให้เกิดโมโนนิวคลีโอสิสเป็นต้น- มีก้อนซีสต์หรือก้อนถุงน้ำ ซึ่งหากมีการอักเสบ อาจทำให้เจ็บได้เวลากด แต่ก็จะคลำได้เป็นก้อนที่ค่อนข้างนิ่มแนะนำให้ลองคลำบริเวณใต้กรามไปรอบๆ หากคลำได้เป็นก้อน หรือผิวหนังมีลักษณะบวมแดง แนะนำควรไปพบแพทย์เพื่อตรวจและรักษา หากคลำไม่ได้ก้อนหรือผิวหนังไม่มีการบวมแดง อาจสังเกตอาการไปก่อน หากไม่ดีขึ้น ควรไปพบพบแพทย์ค่ะ